OpenLLM-France/wikimedia huggingface dataset:
# Setge d'Alamut

El Setge d'Alamut de 1256 va ser un fet d'armes que va concloure amb la victòria del cap mongol Hülegü, net de Gengis Khan i germà del cap suprem mongol Mongke, sobre l'estat ismaïlita i que va culminar en la presa, saqueig i destrucció d'Alamut.

## Antecedents

Alamut es troba al cim conegut com a Alah Amut, que des del 1090 fou la capital d'un estat ismaïlita (després ismaïlita nizarita) format per territoris dispersos a l'Iran i Síria. Els ismaïlites s'havien revoltat a favor dels fatimites als darrers anys del regnat del soldà Malik Shah. La revolta va agafar volada en nom del nizarisme durant el regnat del soldà Barkyaruq. Fortaleses al Kohistan, Kumis, Fars i la Djazira de Síria foren ocupades pels rebels.
L'exèrcit de l'mongol, dirigit per Hülegü i el seu comandant xinès Guo Khan, i compost per mongols, els seus vassalls xinesos, cristians armenis, georgians, perses, i francs del Principat d'Antioquia tenia per objectiu conquerir l'estat ismaïlita.
Va sortir cap a Pèrsia el 1253 per una ruta preparada amb molta cura, on prèviament es van construir ponts sobre cada riu per facilitar el pas de les tropes; el setembre/octubre de 1255 va arribar a Kan-i Gul prop de Samarcanda, on va acampar i va restar el novembre, i va creuar l'Oxus l'1 de gener de 1256. Encara que van fracassar a Gerdkuh va ocupar totes les fortaleses del Kuhistan i Kumis, i els petits sobirans de Pèrsia i el Caucas li van oferir homenatge i va destruir als luris.
Muhammad III d'Alamut es negava a negociar contra el parer dels seus general i fou assassinat per un cortesà el 1255; es van fer negociacions que no van portar a res i els mongols van anar acostant-se a Alamut.

## El setge

Rukn al-Din Khurshah, fill de Muhammad III d'Alamut finalment va lliurar la seva inexpugnable fortalesa d'Alamut sense combatre el 1256, tot i que probablement no haurien pogut conquerir, amb l'esperança que fou respectada, però va ser arrasada fins als fonaments.

## Conseqüències

Totes les fortaleses es van rendir excepte Gerdkuh i Lamasar, i les fortaleses de Síria que es van lliurar dels mongols foren ocupades pel Soldanat Mameluc. El següent objectiu en la conquesta de l'islam fou el Califat Abbàssida, amb el setge de Bagdad que fou destruïda a principis de 1258.

## Referències

* ↑ (anglès) Peter Willey, Eagle's nest: Ismaili castles in Iran and Syria, p.68
# Sereda

Sereda - Середа (rus) - és un poble de l'óblast de Bélgorod, a Rússia. El 2010 tenia 0 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Sereguij

Sereguij (en rus: Серегиж) és un poble de l'óblast de Nóvgorod, a Rússia, segons el cens del 2011 tenia 16 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Atemptat a Zliten

L'Atemptat a Zliten és l'esdeveniment succeït el 7 de gener del 2016, un grup de presumptes extremistes islàmics detonen un camió bomba en un centre de formació policial al poble costaner de Zliten (Líbia). Fonts mèdiques havien explicat inicialment que 65 persones havien mort, incloent-hi alguns civils; tanmateix, Fozi Awnais, cap del comitè per al Ministeri de Salut de Líbia de Trípoli, va remarcar més tard que 47 persones havien mort i unes 118 van quedar ferides. Cap dels grups es va atribuir la responsabilitat a l'instant dels fets, però els atemptats suïcides i els atemptats amb cotxes bomba han anat en augment a Líbia a causa de militants islamistes que han aprofitat el caos provocat per la Segona Guerra Civil Líbia per expandir la seua presència.
El grup terrorista Estat Islàmic es va adjudicar l'autoria dels fets, afirmant que l'un dels seus extremistes, Abu al-Abbas al-Muhajir, va detonar un camió ple d'explosius a les instàncies policials.
Aquest incident es considera com l'atac militant més mortífer des de la revolució líbia del 2011, després dels atemptats d'Al-Qubbah que van minvar la vida de 40 persones al mes de febrer del 2015.
L'atemptat ha estat condemnat pel Ministre de Relacions Exteriors de Turquia, pel Ministeri de Relacions Exteriors d'Egipte i pel cap de la Missió de Suport de les Nacions Unides a Líbia, en Martin Kobler.

## Vegeu també

* Guerra de Líbia de 2014-2015

## Referències

* ↑ «Truck bomb kills nearly 50 at Libyan police academy». Reuters. [Consulta: 19 desembre 2016].
* ↑ «Libya truck bomb targets police recruits in Zliten». BBC News, 07-01-2016. [Consulta: 19 desembre 2016].
* ↑ «Dozens killed in bomb attack on Libyan police academy». Aljazeera, 07-01-2016 [Consulta: 19 desembre 2016].
* ↑ «An Islamic State affiliate claims credit for Libya attack». Dailymail.co, 09-01-2016. [Consulta: 19 desembre 2016].
* ↑ «Egypt 'strongly condemns' suicide attack on Libyan police school». ahramonline, 07-01-2016. [Consulta: 19 desembre 2016].
* ↑ «More than 56 dead in two Libya bombings». MailOnline. [Consulta: 19 desembre 2016].
# Serra de la Malla

La Serra de la Malla és una serra situada al municipi de Capolat a la comarca del Berguedà, amb una elevació màxima de 1.242 metres.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Institut Cartogràfic de Catalunya
# Serra de la Mata Negra

La Serra de la Mata Negra és una serra del municipi de Castell de Mur situada a l'extrem sud-oest del terme, a prop del límit amb Sant Esteve de la Sarga, al Pallars Jussà. Pertanyia a l'antic terme de Guàrdia de Tremp.
És una serra de prop de dos quilòmetres de llargada, que baixa del Montsec d'Ares, concretament del Serrat de Fontfreda cap al barranc del Bosc, al sud-oest del poble de Cellers. A ponent seu, paral·lela, es troba la Serra dels Avellaners.

## Enllaços externs

* Institut Cartogràfic de Catalunya
# Astàkhov

Astàkhov (en rus: Астахов) és un poble (un khútor) de l'óblast de Rostov, a Rússia, que en el cens del 2010 tenia 111 habitants, pertany al municipi de Bokóvskaia.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
# Significat proposicional

En els camps de la filosofia i lingüística, el significat proposicional, significat descriptiu o significat locutiu (també sentit proposicional) és un dels tipus de significat lèxic que per ell mateix constitueix una proposició. Una manera senzilla de resumir-ne les qualitats és el d'un "significat que emana de la relació (existent) entre un mot o un enunciat i allò a què fa referència.

## Definició

El significat proposicional procedeix de la relació entre un mot o una expressió i allò a què fa referència o a què descriu en un món real o imaginari, tal com és concebut pels mateixos parlants de la llengua particular a la qual aquest mot o expressió pertany. Aquest és el tipus de significat al qual ens podem remetre per jutjar si quelcom és cert o fals. Per posar un exemple, diríem que el significat proposicional de carpeta és el d'un "parell de cobertes unides per un costat que constitueixen un receptacle que hom usa per a guardar-hi papers, documents, dibuixos, etc." En circumstàncies normals, seria inacurat de fer servir carpeta per parlar d'un altre estri de papereria que no serveixi per a la mateixa funció.
En totes les llengües conegudes, aquestes parts de la comunicació en forma de significat proposicional que l'emissor identifica com a informatives formen part del rema, mentre que aquelles que disposen de nul valor informatiu constitueixen el tema, també anomenat rerefons.
Aquest terme és sovint emprat en l'àmbit de la traducció: quan es parla d'una traducció mal feta o "inacurada", és sovint el cas que es critica el funcionament proposicional del seu significat. En aquest sentit lèxic, es diferencia del significat expressiu, que no es dependent de la seva certesa o falsedat. Per al lingüista D.A. Cruse, hi ha quatre tipus bàsics de significat en mots i enunciats, que són recollits per la traductòloga Mona Baker: proposicional, expressiu, pressuposat i evocat.

## Referències

* ↑ Baker, Mona. In other words. Third edition, Oxford: Routledge, 2018 (p. 337)
* ↑ Definició al Diccionari de la Llengua Catalana
* ↑ Solà, Joan; Lloret, Maria-Rosa; Mascaró, Joan; Pérez Saldanya, Manuel (directors). Gramàtica del català contemporani. Volum 2 Sintaxi (1-16), Barcelona: Empúries, 2002 (p. 1249)
* ↑ v Amaral, Patrícia. 2018. Expressive meaning. Pragmatik-Handbuch (Handbook of Pragmatics), ed. by Frank Liedtke and Astrid Tuchen, 325-33. Springer/Metzler.

## Bibliografia

* Baker, Mona. In other words, Oxford: Routledge, 1992 (p. 13)
* Cruse, D. Alan, Lexical semantics. Cambridge, 1986

## Vegeu també

* significat expressiu
* proposició
* acte de parla
# Sid Meier

Sid Meier (Sarnia, Ontario, 24 de febrer de 1954) és un important programador i dissenyador, autor d'alguns dels videojocs amb més èxit i aclamats per la crítica de tots els temps. Meier és considerat al dia d'avui com un dels grans genis de la indústria dels videojocs. Feliçment casat amb fills, Meier viu actualment a Hunt Valley, Maryland.
Sid Meier va fundar MicroProse juntament amb Bill Stealey el 1982. Va ser a MicroProse on Meier va desenvolupar la sèrie de jocs per la qual és més àmpliament conegut, Civilization. La saga Civilization és considerada per la crítica especialitzada com el màxim exponent pel que fa a jocs d'estratègia per torns (turn-based strategy games), i el mateix ha estat referit moltes vegades com el millor videojoc de la història. Meier va deixar MicroProse finalment i el 1996 va fundar Firaxis Games juntament amb el veterà de la indústria Jeff Briggs.

## Videojocs

Meier ha desenvolupat jocs durant tres dècades. Alguns dels títols més notables es mostren a continuació en ordre cronològic.
* Solo Flight (1984)
* F-15 Strike Eagle (1985) - Un dels primers simuladors de combat aeri.
* Silent Service (1985), un joc de simulació de submarins de la Segona Guerra Mundial.
* Pirates! (1987)
* F-19 Stealth Fighter (1988)
* Railroad Tycoon (1990)
* Civilization (1991), El joc amb més èxit i famós de Sid Meier fins ara. Es calcula que ha venut més de 5 milions de còpies entre totes les versions.
* Colonization (1994)
* Civilization II (1996)
* Sid Meier's Gettysburg! (1997)
* Alpha Centauri (1999),
* Civilization III (2001)
* SimGolf (2002), un projecte conjunt amb la companyia Maxis.
* Sid Meier's Pirates! (2004)
* Civilization IV (2005)
* Sid Meier's Railroads! (2006)
* CivCity: Rome (2006/2007)

## Enllaços externs

* La pàgina de Sid Meier a Firaxis Arxivat 2007-04-03 a Wayback Machine. (anglès)
* Article: El llegat de Sid Meier Arxivat 2008-05-16 a Wayback Machine. (anglès)
* Lloc web sobre la saga Civilization (anglès)
# Simfonia (teologia)

Simfonia (grec: συμφωνία, simfonia, 'acord') és una teoria o concepte normatiu en el pensament teològic i polític cristià ortodox, especialment dins de l'Imperi Romà o bizantí oriental, que planteja que l'església i l'estat s'han de complementar, mostrant respecte mutu, sense que cap de les dues institucions presumeixi de dominar l'altra.

## Història

L'origen de la teoria es pot trobar a la política de l'emperador romà Constantí I (r. 324-337). L'emperador Justinià I (r. 527-565) va expressar aquesta posició quan va dir: "Es fa una distinció entre l'autoritat imperial i el sacerdoci amb interdependència, però, almenys en teoria, cap dels dos està subordinat a l'altre". Aquesta posició es basa en les escriptures, tal com s'evidencia en diversos textos de l'Antic Testament; les referències més destacades són la del rei sacerdot Melquisedec i la relació fraterna entre Aaron, el gran sacerdot, i Moisès, el líder d' Israel d'Egipte.
Es creu que la teoria es va plasmar a l'Imperi Romà d'Orient des del moment del regnat de Justinià, quan el dret eclesiàstic i civil esdevingueren indivisibles, és a dir, el dret canònic va arribar a ser aplicat per l'emperador. Es va reafirmar a l'Stoglav, un codi de l'església promulgat al Tsarat rus el 1551. Segons l'opinió de Stanley Harakas, "gairebé no existeixen pressupòsits per a la seva implementació com a sistema de relacions Església-Estat en els nostres temps", i "com a màxim, presenta" un ideal impossible "al món contemporani, que pot il·luminar algunes actituds per als cristians ortodoxos respecte a les seves opinions sobre l'estat ben ordenat, així com sobre la relació de l'Església amb l'estat".
La simfonia es va convertir en el tema de discussió política a Rússia quan va ser desenvolupada i habitada pel patriarca Ciril de Moscou en presència del president Dmitri Medvédev l'endemà de l'adhesió de Ciril al tron patriarcal ortodox rus l'u de febrer de 2009.

## Referències

* ↑ Stanley S. Harakas. Living the Faith: The Praxis of Eastern Orthodox Ethics. Minneapolis: Light and Life Publishing Company, 1993, pp. 259–293.
* ↑ The Oxford Dictionary of the Christian Church. Ed. F. L. Cross and E. A. Livingstone, 2nd Edition, revised. Nova York: Oxford University Press, 1985, p. 771.
* ↑ Stanley S. Harakas. Living the Faith. p. 260.
* ↑ СВЯЩЕННОСЛУЖИТЕЛИ О "СИМФОНИИ" ГОСУДАРСТВА И ЦЕРКВИ regions.ru February 4, 2009.
* ↑ Архипастыри — участники Поместного Собора присутствовали на приеме в Георгиевском зале Большого кремлевского дворца patriarchi.ru February 2, 2009.
* ↑ Приём от имени Президента России в честь архиереев – участников Поместного собора Русской православной церкви Arxivat 5 February 2009$^{[Datemismatch]}$ a Wayback Machine. kremlin.ru February 2, 2009.
# Seven Corners

Seven Corners és una concentració de població designada pel cens dels Estats Units a l'estat de Virgínia. Segons el cens del 2000 tenia 8.701 habitants.

## Demografia

Segons el cens del 2000, Seven Corners tenia 8.701 habitants, 3.304 habitatges, i 1.893 famílies. La densitat de població era de 4.940,4 habitants per km².
Dels 3.304 habitatges en un 28,8% hi vivien nens de menys de 18 anys, en un 39,9% hi vivien parelles casades, en un 10,8% dones solteres, i en un 42,7% no eren unitats familiars. En el 33,7% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,3.
Per edats la població es repartia de la següent manera: un 21,2% tenia menys de 18 anys, un 11,5% entre 18 i 24, un 41,6% entre 25 i 44, un 19,5% de 45 a 60 i un 6,2% 65 anys o més.
L'edat mediana era de 32 anys. Per cada 100 dones de 18 o més anys hi havia 108,9 homes.
La renda mediana per habitatge era de 44.579 $ i la renda mediana per família de 43.211 $. Els homes tenien una renda mediana de 31.444 $ mentre que les dones 30.743 $. La renda per capita de la població era de 20.475 $. Entorn del 15,9% de les famílies i el 18,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Seven Corners». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Seven Corners». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Avikams

Els avikams (o brignans) són els membres d'un grup ètnic kwa que viuen a la zona costanera del centre de Costa d'Ivori. El seu territori està situat a les regions de Grans Ponts i de Lôh-Djiboua, a l'entorn de Grand Lahou. La seva llengua materna és l'avikam. Hi ha entre 21.000 L'avikam és la llengua materna dels avikams. (1993) i 32.000 avikams. El seu codi ètnic és NAB59k i el seu ID del joshuaproject és 10499.

## Territori i pobles veïns

El territori avikam està situat a la zona costanera del departament de Grand Lahou i al cantó d'Avikam a la regió de Grans Ponts i a l'oest de la Llacuna Tagbo, al sud de la regió de Lôh-Djiboua.
Segons el mapa lingüístic de Costa d'Ivori de l'ethnologue, el territori avikam està separat en dues petites porcions de terreny a la costa de l'oceà Atlàntic, al centre-sud de Costa d'Ivori. Al nord, les dues limiten amb el territori dels yocoboué dides i la que està més a l'oest limita amb els godiés, que estan més a l'oest.

## Llengües

La llengua materna dels avikams és l'avikam. Aquests, a més, parlen el francès, que és la llengua oficial de Costa d'Ivori.

## Economia

L'agricultura és el sector econòmic principal dels avikams. La majoria practiquen són agricultors de subsistència. Alguns d'ells també treballen en cooperatives que cultiven oli de palma, coco, cassava o plàtans.

## Religió

El 90% dels avikams són cristians i el 10% restant creuen en religions africanes tradicionals. El 80% dels avikams cristians són catòlics, el 10% són protestants i el 10% restant pertanyen a esglésies independents.
Fa cent anys treballadors cristians europeus i africans van començar a cristianitzar els avikams, que encara continuen mantenint tradicions animistes que estan integrades en les seves cultures. Tot i ser cristians, utilitzen fetitxes per a foragitar el mals esperits.

## Referències

* 1 2 3 4 «Ethnologue».
* 1 2 3 «Language: Avikam». joshuaproject. [Consulta: 11 octubre 2015].
* 1 2 3 4 «Avikam, Brignan in Cote d'Ivoire». joshuaproject. [Consulta: 11 octubre 2015].
* ↑ «Mapa lingüístic de Costa d'Ivori. L'avikam és el número 59». ethnologue. [Consulta: 12 octubre 2015].

## Bibliografia

* James Stuart Olson, Avikam a: The Peoples of Africa: An Ethnohistorical Dictionary. Greenwood Publishing Group, 1996, p. 45. ISBN 9780313279188
* Lohou Abby Ahikpa, Légende et histoire du peuple Avikam ou Brignan, Abidjan, 1985.
* Gérard Dumestre i Laurent Duponchel, Proverbes de Côte d'Ivoire: fascicule 1: Proverbes abé et avikam. Abidjan, Universitat d'Abidjan, Institut de linguistique appliquée
* Michel Galy, Le corps fragile: écologie du corps et syncrétisme médical chez les Avikam, lagunaires de Côte d'Ivoire, a: Sciences sociales et santé, vol 9, nº 1, 1991
* Jacques Rongier, Parlons avikam: une langue de Côte d'Ivoire, L'Harmattan, 2002, 147 pp. ISBN 9782747528115
# Kurskoie (Bélgorod)

* Per a altres significats, vegeu «Kúrskoie».
Kurskoie - Курское (rus) - és un poble de l'óblast de Bélgorod, a Rússia. El 2010 tenia 651 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Mariamne II

Mariamne II (en grec antic Μαριάμνη o Μαριάμμη) va ser la filla del sacerdot jueu Simó Boet. Herodes el Gran la va conèixer i per la seva bellesa se'n va enamorar i s'hi va casar l'any 23 aC. Va nomenar al seu pare Simó Summe Sacerdot, deposant a Jesús ben Fabes. Va ser reina consort de l'any 23 aC al 5 aC.
Va tenir un sol fill, Herodes Filip I (també conegut com a Herodes Boet). L'any 5 aC va ser acusada de participar en el complot d'Antípater, fill d'Herodes i de Ferores, i la va fer matar. Va destituir també Simó com a gran sacerdot. Herodes Filip I, que havia de ser l'hereu després d'Antípater, va ser desheretat.

## Referències

* ↑ Flavi Josep. Antiguitats judaiques, XV, 9, 3; XVIII, 5, 1
* ↑ Smith, William (ed.). «Mariamne». A Dictionary of Greek and Roman biography and mythology. [Consulta: 10 febrer 2022].
# Ianguí-Aül

Ianguí-Aül (en rus: Янги-Аул) és un poble (un khútor) de Baixkíria, a Rússia, que en el cens del 2010 tenia 15 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Sean Lester Rooks

Sean Lester Rooks, més conegut com a Sean Rooks, (Nova York, 9 de setembre de 1969 - Filadèlfia, 7 de juny de 2016) va ser un jugador i entrenador de bàsquet nord-americà. Amb 2,08 metres d'alçada, jugava en la posició de pivot.

## Carrera esportiva

Va jugar durant quatre temporades amb els Wildcats de la Universitat d'Arizona. Va ser triat en la trentena posició del Draft de l'NBA del 1992 pels Dallas Mavericks, amb els quals va signar un contracte per tres temporadas. No només va ser un dels dos rookies que van conformar el cinc inicial sinó que a més va aconseguir anotar 20 punts en el seu debut, batent el rècord que tenia Mark Aguirre des el 30 d'octubre de 1981 per a un rookie en el seu primer partit amb els Mavs. A més, va ser titular al llarg de la temporada 68 vegades, batent un altre rècord de la franquícia.
Després d'una temporada marcada per les lesions, a començaments de la temporada 1995-96 va ser traspassat als Minnesota Timberwolves, i la temporada següent ho va fer als Atlanta Hawks. El 1999 torna als Mavericks, on jugarà fins al 2003, quan fitxa com a agent lliure pels New Orleans Hornets, que a mitjans de la temporada el traspassen a Orlando Magic a canvi de Shammond Williams, on jugaria els seus últims partits en la lliga nord-americana.
El 2004, ja amb 35 anys, decideix perllongar la seva carrera fitxant per l'Unicaja Màlaga de la lliga ACB espanyola per un mes, per substituir el lesionat Zan Tabak. Acabat el seu contracte al mes de gener, Aíto García Reneses el fitxa pel DKV Joventut per a la resta de la temporada.
Després de retirar-se va exercir d'entrenador en diversos equips de la Lliga de desenvolupament de l'NBA i en l'NBA, sent el seu últim equip dels Philadelphia 76ers (2014-2016). Va morir d'un atac al cor el 7 de juny de 2016. Els dies anteriors a la seva defunció es trobava en negociacions per ser assistent als New York Knicks.

## Referències

* ↑ «Unicaja ficha al estadounidense Sean Rooks por un mes» (en castellà). ACB, 30-12-2004 [Consulta: 10 juny 2018]. Arxivat 12 de juny 2018 a Wayback Machine. «Còpia arxivada». Arxivat de l'original el 2018-06-12. [Consulta: 10 juny 2018].
* ↑ «El DKV Joventut incorpora al pívot Sean Rooks» (en castellà). ACB, 31-01-2005 [Consulta: 10 juny 2018]. Arxivat 12 de juny 2018 a Wayback Machine. «Còpia arxivada». Arxivat de l'original el 2018-06-12. [Consulta: 10 juny 2018].
* ↑ «Dol a l'NBA després de la mort de Sean Rooks, ex de Joventut i Unicaja» (en castellà). diari Marca, 08-06-2016 [Consulta: 10 juny 2018].

## Enllaços externs

* Sean Lester Rooks jugador a l'ACB
# Cadillac

«Cadillac» té aquests significats:
* Toponímia:
** Cadillac (Gironda), municipi francès, capital del cantó homònim a Gironda
** Cadillac (Dordonya), municipi francès, a Montfaucon, Dordonya, país de Benauge o Benaugès
** Cadillac (Òlt i Garona), municipi francès, a Roumagne, Òlt i Garona
** Cadillac (Michigan), localitat estatunidenca de l'estat de Michigan
** Cantó de Cadillac
* Cinema:
** El Cadillac rosa, pel·lícula estatunidenca de 1989 interpretada per Clint Eastwood
** Cadillac Records, pel·lícula estatunidenca de 2008 interpretada per Adrien Brody, Beyoncé Knowles i Jeffrey Wright
* Miscel·lània:
** Cadillac (automòbil), marca de cotxes estatunidenca
** Los Fabulosos Cadillacs, grup argentí de ska, rock llatinoamericà i fusió